open-index/open-wikipedia-markdown huggingface dataset:
Maria Rydqvist

**Anna Maria Sofia Rydqvist** (født 22. mars 1983 i Smålandsstenar i Gislaved kommune) er en svensk tidligere langrennsløper som konkurrerte for Östersunds SK.

Hennes beste prestasjon i verdensmesterskap var sølvmedalje på stafetten i 2015. I verdenscupen oppnådde hun én andreplass og to tredjeplasser, alle i stafett.

Hennes beste individuelle prestasjon i verdensmesterskap var fjerdeplass på 10 km fristil i 2015. I verdenscupen har hun en femteplass som beste individuelle plassering, også på 10 km fristil.

Rydqvist la opp etter 2015/16-sesongen.

## Referanser


## Eksterne lenker
*
Baktruppen

**Baktruppen** var et kunstnerkollektiv som ble stiftet i Bergen i 1986, og offisielt oppløst 1. mars 2011. Baktruppen arbeider har bestått av teater- og danseforestillinger, kunsthappeninger, «usynlig teater», video- og lydkunst, radio, stedsspesifikk kunst og politisk motiverte aksjoner.

I boken *Performance Art by Baktruppen* (Kontur 2009) skriver teaterhistoriker Knut Ove Arntzen at Baktruppen er kjent for sin ironi og sin lek med avantgardistiske tilnærminger til teater og performancekunst. Deres poeng var å resirkulere aspekter av den klassiske avant-garden i et postmoderne perspektiv.

Baktruppen markerte seg gjennom kunstnerisk forskning som gikk bak det estetiske og inn i de sosiale rom. Gruppen stilte spørsmål ved teatrets ritualer, og introduserte det «ambiente rom» med en lekende og ironisk tilnærming til det postmoderne. Leken ble en ramme for kommunikasjon med publikum, og utgangspunktet for et dekonstruktivistisk syn på verden gjennom kunsten. Gjennom forestillingene ble det stilt spørsmål omkring begreper som «profesjonalitet» og «dilettanteri». En av de mange intensjonene var at alle som deltok i forestillingene skulle blande sine evner og talenter inn i en ikke-hierarkisk arbeidsstruktur; en kollektiv prosess.

Overdrivelse og forvirring er begreper som karakteriserer mange av Baktruppens arbeider. Gruppen stilte seg konstant i en gråsone mellom det velkjente og det ukjente, og opererte med en dobbel forståelse av situasjonen der de lekte med forskjellen mellom lek/alvor, fantasi/virkelighet, senter/periferi, og forskjellige forståelser av identitet. Kanskje kan man si at Baktruppens arbeider representerer det «karnevaliske» i en postmoderne form.

## Medlemmer
Baktruppen ble stiftet av Tone Avenstroup og Øyvind Berg i 1986. Avenstroup forlot gruppa i 1995.

Andre medlemmer:
*Jørgen Knudsen (1986 – 2011)
*Worm Winther (1986–2011)
*Ingvild Holm (1987–2011)
*Bo Krister Wallström (1989–2011)
*Per Henrik Svalastog (1999–2011)
*Trine Falch (1988–2007)
*Erik Balke (1989–2006)
*Gurå Mathiesen (1986–1999)
*Hans Petter Dahl (1986–1995)
*Gisle Frøysland (1993-2002)

## Litteratur
* Baktruppen: *Style is king*. Billeddisk utgitt av Information Recordings (1999)
* *Alien 4 – All star reading*. Opptak fra Alien 4, Read My Lips, Zoolounge. CD utgitt av Information Recordings (1998). Samprudksjon: Verdensteateret, Den Danske Konungen Produktioner, Baktruppen.
* *the Bar: Come on everybody.* CD (1997).
* *Lærestykker.* Oktober Forlag (1990).
* *Kjøter*. Oktober Forlag (1989).
* Arntzen, Knut Ove et al.: *Performance Art by Baktruppen* (engelsk tekst), Kontur forlag, ISBN 978-82-997687-7-1, årstall ikke oppgitt

## Referanser


## Eksterne lenker
* Baktruppens hjemmeside/arkiv 
* Baktruppen på Sceneweb
* Camilla Eeg: «Baktruppen på kryss og tvers» og «Baktruppen mener at jorda er rund»
* Marit Strømmen: Cunninghamgate
* Tommy Olsson: Den forunderlige fortellingen om fortruppen som bakfra
* Ketil Kern: På interrail med Solstad
* Arkiv: Baktruppen.bek.no 
* Stamsundundersøkelsen og turisten hos sceneweb.no
Vikkefrøvikler

**Vikkefrøvikler** (*Grapholita orobana*) er en sommerfugl i gruppen av viklere (Tortricidae).

## Utseende
En liten til middelsstor (vingespenn 11-15 millimeter), sjokoladebrun vikler. Forvingen har, som vanlig hos denne slekten, en kommaformet, hvit flekk ved bakkanten, denne mangler brun midtstripe. Utenfor denne er det to smale, metallfargede skråstreker, ved framkanten tallrike hvite skråstreker. Bakvingen er brun, skinnende hvit ved roten.
Arten er vanskelig å skille fra erteknappfrøvikler (*Grapholita lunulana*) på ytre utseende, men hos vikkefrøvikleren er den kommaformede hvite flekken på forvingen gjerne noe innsnevret i midten. Ellers kan flygetiden være en nyttig hjelp til å skille artene, vikkefrøvikleren flyr senere på sommeren enn erteknappfrøvikleren.

## Levevis
Larvene utvikler seg i belgene på vikker (*Vicia* spp.), der de spiser de modnende frøene.
De voksne viklerne flyr i solskinn i juli.

## Utbredelse
Den er utbredt over det meste av Europa, unntatt lengst i nord, og i det nordlige Asia. I Norge er den funnet spredt nord til Nord-Trøndelag.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** vikkefrøvikler, *Grapholita orobana* Treitschke, 1830

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_orobana.html
* *Grapholita orobana* på UK Moths: https://web.archive.org/web/20111016192513/http://ukmoths.org.uk/show.php?bf=1253
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439104

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Stefan Stannarius

**Stefan Stannarius** (født 20. oktober 1961 i Gräfenthal) er en tysk tidligere skihopper som konkurrerte for Øst-Tyskland. Han representerte Sportclub Motor Zella-Mehlis.

Han deltok i den tysk-østerrikske hoppuka i 1982/83 og 1983/84, og ble nummer 19 og 30 sammenlagt. I verdenscupen var hans beste sesong i 1982/83, da han ble nummer 24 sammenlagt. Hans beste plassering i enkeltrenn i verdenscupen var 3.-plass i Engelberg 30. januar 1983.

I OL i Sarajevo i 1984 ble han nummer 4 i normalbakken og nummer 9 i storbakken. I VM i Seefeld i 1985 ble han nummer 12 i normalbakken.

Han vant storbakkerennet i Svenska Skidspelen i Falun i 1982, et renn som dog ikke var en del av verdenscupen.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Stefan Stannarius  (besøkt 26. februar 2011)
* Svenska Skidspelen: Pristagare i Svenska Skidspelen 

## Eksterne lenker
*
Georg Neumark

**Georg Neumark** (1621–1681) var en tysk poet og komponist og forfatter av salmer.

## Liv
Neumark var sønn av Michael Neumark hans kone Martha. Fra 1630 gikk han på gymnaset i Schleusingen og senere i Gotha. I 1640 begynte han på jusstudier på universitetet i Königsberg. Han måtte flykte på grunn av trettiårskrigen og kom til Kiel hvor han jobbet som huslærer fram til han i 1643 kunne vende tilbake til Königsberg hvor han viet seg selv mer og mer til musikk, noe han fikk støtte til av Simon Dach.

Etter at han var ferdig med jusstudiene dro han først til Danzig og så i 1649 til Thorn. To år senere, i 1651, kom han hjem igjen til Thüringen. Der introduserte onkelen hans ham for hertug Vilhelm som utnevnte ham til *Kanzleiregistrator* og i 1652 til bibliotekar. Året etter introduserte hertugen ham i det såkalte Fruchtbringende Gesellschaft.  

Han diktet sin berømte salme *Wer nur den lieben Gott läßt walten* i 1641. 

Dikterordenen Pegnesischer Blumenorden tok opp Neumark som medlem i 1679. Han hadde en omfattende, men ikke uproblematisk korrespondanse med ordenens leder, Sigmund von Birken, som også fungerte som hans utgiver.

8. juli 1681 døde Georg Neumark seksti år gammel i Weimar. Den tyske kirken Evangelische Kirche in Deutschland minnes ham 9. juli.

## Utvalgte verker
* *[[Wer nur den lieben Gott läßt walten]]*,  tonesatt av Johann Sebastian Bach (*[[Bach-Werke-Verzeichnis|BWV 93]]*) i 1724.
* *Poetisch- und Musikalisches Lustwäldchen*, Hamburg 1652
* *Fortgepflantzter Musikalisch-Poetischer Lustwald*, Jena 1657
* *Christlicher Potentaten Ehren-Krohne*, Jena 1675
* *Poetisch-Historischer Lustgarten*, Frankfurt/Main 1666
* *Poetische Tafeln, oder gründliche Anweisung zur deutschen Verskunst*, Nürnberg 1668
* *Der Neu-Sprossende Teutsche Palmbaum*, Nürnberg 1669
* *Thränendes Haus-Kreutz*, Weimar 1681 (Digitalisert)

## Referanser


## Litteratur
* 
* 
* Gottfried Claussnitzer: *Georg Neumark. Ein Lebens- und Literaturbild aus dem siebzehnten Jahrhundert*. Diss., Universität Leipzig 1924
* Hans Friese: *Wer nur den lieben Gott lässt walten. Georg Neumark und sein Lied*. Evangelische Verlags-Anstalt, Berlin 1960
* Franz Knauth: *Georg Neumark nach Leben und Dichten*. Beyer, Langensalza 1881
* Michael Ludscheidt: *Georg Neumark (1621–1681). Leben und Werk*. Winter, Heidelberg 2002, ISBN 3-8253-1361-1 (zugl. Dissertation der Univ. Jena, 2000)

* Gerhard Dünnhaupt: "Georg Neumark (1621–1681)", i *Personalbibliographien zu den Drucken des Barock*, Bd. 4. Stuttgart: Hiersemann 1991, S. 2958-78. ISBN 3-7772-9122-6

## Eksterne lenker

* 
* 
* 
* Biografi hos Bach-cantatas.com
*
Sangam-perioden

**Sangam-perioden** er den klassiske perioden i historien til Tamil Nadu, Kerala og andre deler av Sør-India, og strekker seg fra omtrent det tredje århundre f.Kr. til det tredje århundre e.Kr. Perioden har sitt navn fra de tamilske sangamene, som var samlinger av tamilske lærde og poeter. Sangamlitteratur er navnet på den klassiske tamilske litteraturen fra ca. 600 f.Kr til ca. 300 e.Kr, og består av  dikt skrevet av 473 diktere (med 102 dikt av ukjente forfattere). Også tamilsk musikk ble utviklet.

I gammeltamilsk refererte ordet **Tamiḻakam** (தமிழகம்) til hele det «gamle tamillandet», altså forskjellig fra de ulike rikene med sine grenser, og samsvarte grovt sett med regionen som i dag er kjent som Sør-India, inkludert statene Tamil Nadu, Kerala og deler av Andhra Pradesh, litt av Karnataka, forbundsterritoriet Lakkadivene og også Maldivene.

De gamle tamilene fulgte hovedsakelig tre religioner: hinduisme, buddhisme og jainisme, og herskerne fremmet religiøs toleranse og religionsdiskusjoner. Tamilenes religion var påvirket av naturtilbedelse, og kan ha lignet på den samtidige religionen i Nord-India, vedisk hinduisme. Murugan var den mest populære guden. Tamiliene brukte en solkalender basert på den sideriske kalenderen. Tamilkalenderen linket på hindukalenderen, med hadde visse forskjeller. Året besto av seks sesonger med to måneder hver.

Landområdene ble i poesien inndelt i fem typer: kurinci (fjell), mullai (skog/beiter), marutam (åkre/sletter/daler), neithal (kyst) og paalai (ørken), med en rekke ulike assosiasjoner til de forskjellige. Også tamilene ble inndelt i fem klaner (*kudi*) med utgangspunkt i yrker: vaelir (bønder), malavar (fjellfolk og handelsmenn), naagar (grense-/byvakter), kadambar (skogfolk) og thiraiyar (sjøfarere).

De viktigste rikene var Chera-dynastiet, Pandya-dynastiet og Chola-dynastiet, men det fantet også mange andre (over 50) mindre kongedømmer og bystater.

## Eksterne lenker
*
Alaska in Winter

**Alaska in Winter** er et amerikansk elektronika-band bestående av frontperson Brandon Bethancourt, som droppet ut av kunstskolen i Albuquerque, New Mexcico og angivelig brukte et helt semester i et hytte midt ute i ingenmannsland i Alaska for å spille inn musikk på en laptop gjennom vinteren. Dette skulle senere bli kjent som Alaska in Winter.

Bethancourt dro senere tilbake til New Mexico og fant sammen med andre musikere som Zach Condon (Beirut), Heather Trost (A Hawk and a Hacksaw), Hari Ziznewski (Rap), Stefanie Lamm, Rosina Roibal, Hilary Bethancourt, og Naila Dixon som hjalp han med hans musikalske komponering. Noe av bandets berømthet skyldes Zach Condons opptreden på Alaska in Winters debutalbum *Dance Party in the Balkans*.

Bethancourt har senere bodd i Berlin *Tyskland*, hvor han spilte inn sitt andre album *Holiday* som ble lansert 17. november 2008 i Europa og 18. november i USA. Etter albumet *Holiday* ble sluppet flyttet Bethancourt til Santa Fe New Mexico, hvor han fortsatt bor.
Under hans uavhengige plateselskap AIWM, har Bethancourt sluppet ut sitt tredje og nyeste musikkalbum *Space Eagle* (the motion picture soundtrack) som ble sluppet den 16. februar 2010.

## Diskografi
* *Ivan Fyodorovich is Not a Real Person (selvutgitt)* (2005)
* *Dance Party in the Balkans  (europeisk utgivelse)* (2007)
* *Dance Party in the Balkans  (USA utgivelse)* (2008)
* *Close Your Eyes- We Are Blind 7" vinyl* (2008)
* *Remixes 12" vinyl* (2008)
* *Holiday* (2008)
* *Space Eagle (the motion picture soundtrack) (2010)
* *Cabin Sessions – Revisited* (2010)

==Eksterne lenker==
* [http://www.myspace.com/alaskainwinter Official MySpace]
* [https://web.archive.org/web/20070724132847/http://www.pitchforkmedia.com/article/record_review/47177-dance-party-in-the-balkans Review of *Dance Party in the Balkans*] on [[Pitchfork Media]]
* [http://iguessimfloating.blogspot.com/2007/08/alaska-in-winter-feat-zach-condon-of.html Review of *Close Your Eyes – We Are Blind'']
* Regular Beat Records (European label)
* Milan Records (US label)
* Interview with Brandon Bethancourt
Maja Vtič

**Maja Vtič** (født 27. januar 1988) er en slovensk skihopper som hopper for SD Zabrdje. Hun bor for tiden i Mirna i det sørøstre Slovenia.

Under VM på ski 2011 i Holmenkollen kom hun på femteplass i normalbakke. Daniela Iraschko ble verdensmester, foran Elena Runggaldier og Coline Mattel. 

Hennes lengste hopp i konkurranse er trolig hennes siste hopp i det slovenske mesterskapet 4 jan 2011 på hele 108 meter.

## Resultater
**[[Verdensmesterskapet på ski, nordiske grener|VM på ski]]**
2011 Oslo, Norge : 5 plass

**Junior-VM på ski**
2007 Tarvisio/Planica, Slovenia  : Bronse (3 plass)
2008 Zakopane, Polen : 15 plass

**[[Universiaden]]** 
2007 Pragelato, Italia : 4 plass
2011 Erzurum, Tyrkia : 4 plass

**[[Kontinentalcupen i skihopping|Kontinentalcupen]] for kvinner**

 * = pågår, ikke avsluttet.

## Kontinentalcupseiere vinter 2004-2011 (tilsvarende verdenscup)

## Referanser


## Eksterne lenker
* 
*  Maja Vtič på *LadiesSkijumping.com*
*  Profil på det slovenske skiforbundets sider.
Vårfrøvikler

**Vårfrøvikler** (*Grapholita jungiella*) er en sommerfugl i gruppen av viklere (Tortricidae).

## Utseende
En liten (vingespenn 10-13 millimeter), brungrå vikler. Forvingen har, som vanlig hos denne slekten, en kommaformet, hvit flekk ved bakkanten, denne er nokså smal, med en markert knekk i midten, og har en smal, brun midtstripe. Grunnfargen i vingens ytre del (utenfor kommaflekken) er nærmest oker, og det finnes to smale, metallfargede, buede tverrbånd, mellom disse fire korte, svarte streker. Langs framkanten er det hvite skråstreker, disse er noe lengre enn hos mange andre *Grapholita*-arter. Bakvingen er skinnende hvit bortsett fra spissen som er brun. Arten kan ligne flere andre *[[Grapholita]]-*arter, men forvingen virker mindre ensfarget, grunnfargen er tydelig lysere i den ytre delen.

## Levevis
Larvene utvikler seg i belgene på erteknapp (*Lathyrus* spp.) og vikker (*Vicia* spp.).
De voksne viklerne flyr om dagen i april-mai.

## Utbredelse
Arten er utbredt i Europa, bortsett fra Den iberiske halvøya og de nordligste delene, og i det nordlige Asia. I Norge er den nokså vanlig nord til Møre og Romsdal.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** vårfrøvikler, *Grapholita jungiella* (Clerck, 1759)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_jungiella.html
* *Grapholita jungiella* på UK Moths: https://web.archive.org/web/20111016192116/http://ukmoths.org.uk/show.php?bf=1251
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439108

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Rohkunborri nasjonalpark

**Rohkunborri nasjonalpark** er en norsk nasjonalpark i Troms fylke. Parken omfatter de indre delene av Sørdalen og fjellområdene østover med fjellmassivet Rohkunborri og innsjøen Geavdnjajávri og dekker et område på 571&nbsp;km².

Rohkunborri nasjonalpark ble opprettet i 2011, for «*å bevare et stort naturområde med et særegent landskap for å sikre biologisk mangfold med økosystemer, arter og bestander i et vidt spenn av naturtyper fra frodige gråor-heggeskoger, urskogspreget bjørkeskog og høgstaudeskoger, store våtmarksområder og ferskvannsmiljø med opprinnelig dyre- og plantesamfunn til alpine naturtyper med [[canyon]] i [[Sørdalen (Bardu)|Sørdalen]]. [[Fjellrev]]en er en art det skal tas spesielt vare på.*»

Nasjonalparken ligger i Bardu kommune og grenser i sør mot svenskegrensen og den svenske nasjonalparken Vadvetjåkka (nordsamisk: *Vádvečohkka*), som ble etablert allerede i 1920.

Den 800 kilometer lange Nordkalottruta fra Karasjon til Sulitjelma går gjennom Rohkunborri, inn fra Altevatn og ut ved innsjøen Torneträsk til Sverige.

## Fauna
Nasjonalparken huser flere sjeldne og truede dyre- og fuglearter; jerv, bjørn, gaupe, jaktfalk og snøugle. På svensk side av grensen yngler også fjellrev, og man håper at fjellreven skal etablere seg i Rohkunborri.

## Reindrift
De norske reinbeitedistriktene Altevatn og Gielas har beiteområder i nasjonalparken. I tillegg har den svenske samebyen Talma rettigheter til sommerbeite her.

## Referanser


## Eksterne lenker
*  
* 
* regjeringen.no pressemelding om etablering av nasjonalparken, 25.2.2011
* Faktaark om nasjonalparken – fra Regjeringen. Februar, 2011.
* Kart over verneområdet - fra Regjeringen, februar 2011.
* Bildeserie fra nasjonalparken - fra juli 2011
J-dag

**J-dag** har i Danmark siden midten av 1980-årene vært en betegnelse for den dag på året, hvor årets julebrygg lanseres. I 2008 ble ordet tatt opp i den danske *Retskrivningsordbogen*.

## Historie
I 1990 markedsførte Tuborg *J-dag* i forbindelse med bryggingen av årets juleøl, inspirert av tradisjonen for lansering av årets påskebrygg, også kaldt *P-dag*. Deretter ble J-dag gjort til en årlig tradisjon den 2. onsdag i november kl. 23:59. I 1999 ble dagen dog flyttet fra onsdag til den første fredag i november kl. 20:59. I 2009 ble J-dag igjen flyttet til den siste fredag i oktober.

## Referanser


## Eksterne lenker
* J-dag hos Tuborg
Saleh Al-Muhaya

**Saleh Al-Muhaya** (født 1939) var en saudiarabisk feltmarskalk i hæren og generalstabssjef i landets forsvar. Han gikk av som generalstabssjef i 2011, da han ble pensjonert.  

## Referanser
Nasser Al-Kharafi

**Nasser Al-Kharafi** (født 17. juni 1944 i Kuwait by, Kuwait, død 17. april 2011 i Kairo, Egypt) var en kuwaitisk forretningsmann og innehaver av bedriften *Kharafi & Sons*. Hans formue vokste blant annet på grunn av stigende aksjekurser på flere av hans driftsenheter, inkludert Mobile Telecommunications Co, National Bank of Kuwait og Americana, som er operatør av mange amerikanske fast food-kjeder. 

Hans eldre bror, Jassim, er ledende talsperson i det kuwaitiske parlamentet. Hans søster, Faiza, var rektor ved Universitetet i Kuwait. Nasser hadde byggekontrakter i mer enn 30 land over hele verden. I januar 2009 ble han knyttet til en involvering av overtakelsen av den britiske fotballklubben Liverpool FC. I 2011 ble han regnet som verdens 77. rikeste person på listen til Forbes Magazine.

## Referanser
Folk Songs

***Folk Songs*** er et musikkalbum med Jan Garbarek, Charlie Haden og Egberto Gismonti, utgitt i 1979. Det ble innspilt i november 1979 i Talent Studios i Oslo under teknisk ledelse av Jan Erik Kongshaug.

## Sporliste

# «Folk Song» (Folkemelodi)
# «Bôdas de Prata» (Egberto Gismonti/G.E. Carneiro)
# «Cego Aderaldo» (Egberto Gismonti)
# «Veien» (Jan Garbarek)
# «Equilibrista» (Egberto Gismonti, dedisert til Steve Reich)
# «For Turiya» (Charlie Haden)

## Musikere
* Jan Garbarek – tenorsaksofon, sopransaksofon
* Charlie Haden – bass
* Egberto Gismonti – 8-strengsgitar, piano

## Eksterne lenker
*
Niederwiesa

**Niederwiesa** er en landkommune (*Gemeinde*) i Erzgebirge i Landkreis Mittelsachsen i Direktionsbezirk Chemnitz i Fristaten Sachsen. Kommunen befinner seg ca 10 km øst for sentrum av Chemnitz og grenser til Frankenberg i nordøst og Flöha i sørøst. Niederwiesa er kjent for Schloss Lichtenwalde med sin hage i barokk stil. Niederwiesa har 5&nbsp;076 innbyggere (31. desember 2009). 

Niederwiesa var en kommune i Kreis Flöha fra 1952 til 1990. Fra 1990 frem til 1. august 1994 var den innlemmet i Landkreis Flöha, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.

## Referanser


## Eksterne lenker
*
Rummelpot

**Rummelpot** eller **rumlepot** er en dansk-nordtysk skikk, hvor barna på nyttårsaften går sminket og utkledd gjennom byen med en rummelpot (folkemusikkinstrument).

De besøker naboer og venner og underholder med rummel og sang for å få fyldt godteposen. Tradisjonen tro utdeles denne aften æbleskiver (munker), drops og andre godterier. Rummelpotsangen er *Fru lok e døe op* og synges både på sønderjysk, nedertysk og høytysk.Tradisjonen med å gå med rummelpotten hadde tidligere den sammen funksjon som nyttårsfyverkeriet, nemlig å jage de onde ånder bort med en øredøvende larm.

Å gå med rummelpot er stadig en populær nytårsskikk i det dansk-tyske grenseland, selv om den tradisjonelle rummelpot mange steder er erstattet av andre, støyende instrumenter.

**Rummelpotvise på Sønderjysk**

*Fru, fru, lok e døe op!*
*Æ rummelpot vil ind.*
*De kom æ skib fra Holland.*
*De hav så goj en vind.*
*Styrmand vil vi prise*
*Kaptajnene vil vi hejse*
*sæt æ sejl op i æ top*
*å gi mæ naue i æ rummelpot.*

*Hallo – hallo en æffelkagh elle to*
*å ven den æ få lille*
*så gi mæ to for jen.*

## Eksterne lenker
* Rummelpot på husumberichte.de
Johann Kaspar Kerll

**Johann Kaspar Kerll** (1627–1693) var en tysk organist, cembalist og komponist. Han var en av sin tids mest kjente komponister og beste lærere, men er i dag stort sett glemt.

## Liv og virke
Kerll var sønn av Catharina Hendel og orgelbygger og organist Caspar Kerll, og fikk sannsynligvis den første undervisningen av faren.  
Senere utdannelse førte ham til Wien og Roma (rundt 1645 til 1649) hvor han studerte med Giacomo Carissimi og kanskje med Girolamo Frescobaldi (sammen med Johann Jakob Froberger?). På denne tiden konverterte han til katolisismen – en viktig forutsetning for hans videre karriere i det sydtyske og østerrikske området. Fra 1656 til 1674 var han leder av hoffkapellet og operaen i München. Deretter reiste han til Wien for virket som hofforganist, organist ved Stefansdomen og som lærer på klaviaturinstrumenter. I 1683 eller 1684 vendte han tilbake til München. Lite er kjent om denne tiden.

Av vokalmusikk skrev Kerll omtrent 15 messer og noen operaer, hvorav bare en, et jesuittdrama, er bevart; ellers komponerte han en rekke instrumentale verk, spesielt betydelige er komposisjonene for klaviaturinstrumenter der han representerte sin tids høydepunkt. Hans ofte virtuose orgel- og cembalomusikk er sterkt influert av italiensk musikk.

## Verk
**1. Publisert i Kerlls levetid:**
*DELECTVS SACRARVM CANTIONVM A II. III. IV. V. Vocibus, cum adjunctis Instrumentis. OPVS PRIMVM. Auctore JOHANNE CASPARO KERLL, München 1669 (Johann Jäcklin)
*MODVLATIO ORGANICA SVPER MAGNIFICAT OCTO ECCLESIASTICIS TONIS RESPONDENS. A IOAN:CASPARO KERLL. Ex omnifario Artificii Musici Genere concinnata, München 1686 (Michael Wening)
*Hoc Opus, Hic Labor. MISSAE SEX A IV. V. VI. Vocibus, cum Instrumentis concertantibus, & vocibus in Ripieno, Adjunctâ unâ pro Defunctis cum seq:[uentia] Dies irae CONSECRATAE LEOPOLDO I. IMPERATORI AVCTORE JOANNE CASPARO KERLL, München 1686 (Johannes Jäcklin)
#Missa non sine quare
#Missa Patientiae & spei
#Missa SS. Innocentium
#Missa Corona Virginum in trino & uno
#Missa in fletu solatium
#Missa Renovationis
#Missa pro Defunctis

**2. Verk overlevert i manuskripts form:**
*Missa Nigra
*Missa Superba
*Missa cuius Toni
*Missa Quasi modo Genita
*Missa a 3 Chori
*Offertorien
#Angelorum esca
#Exsultent justi
#Justus ut palma
#Quemadmodum desiderat cervus
#Stetit Angelus
#Tota pulchra es Maria
#Triumphate sidera
*Magnificat in A (firestemmig)
*Magnificat (seksstemmig)
*Laudate pueri

**3. Tapte verk:**
*Missa Imperialis
*Miserere mei deus

## Referanser


## Kilder
* 

## Litteratur
* Tasler, Angelika: *Johann Caspar Kerll*. In: Wurst, Jürgen und Langheiter, Alexander (Hrsg.): Monachia. München: Städtische Galerie im Lenbachhaus, 2005. S. 79. ISBN 3-88645-156-9

## Eksterne lenker
* 
*
Folk Baltica

**folk Baltica** er en grenseoverskridende folkemusikkfestival i Sønderjylland.

Spillesteder er blant andre Aabenraa, Sønderborg, Slesvig, Husum, Egernførde og små spillesteder langs Flensborg Fjord som den Store Okseø. Konsertene foregår i kirker, teatre, skoler og på herregårder. Hovedscenen står i *Den Gamle Post* i Flensborg, og artistene kommer fra hele Østersjøområdet. 

I 2006 var det 25 konserter med omkring 6000 besøkende. 

## Eksterne lenker
* folk Baltica
* folk Baltica på DR P2
Linda Lee Cadwell

**Linda Lee Cadwell** (født 21. mars 1945 i Everett i Washington i USA) er en amerikansk lærer og enken etter kampsportmesteren og skuespilleren Bruce Lee. 

Hun var datter av Vivian og Everett Emery. Hennes familie var troende baptister av svensk og engelsk avstamming. Cadwell møtte Bruce Lee mens hun studerte ved Garfield High School, der Bruce Lee kom for å demonstrere kung fu. Etter hvert ble hun en av hans Kung Fu-elever da hun var tilstede ved Washington University som student. Hun giftet seg med Lee 17. august 1964. De hadde to barn sammen, Brandon Lee og Shannon Lee. Bruce Lee hadde åpnet sin egen Kung Fu-skole på denne tiden og lærte bort kampsporten Jeet Kune Do. Bruce Lee døde plutselig den 20. juli 1973 av et cerebralt ødem. 

Cadwell var gift med Tom Bleecker i 1988, men de skilte seg i 1990. Hun giftet seg deretter med aksjemegler Bruce Cadwell i 1991, og de bosatte seg i Boise, Idaho. I 1996 publiserte hennes første ektemann en bok om hennes versjon av hvordan Bruce Lee døde. Linda Lee Cadwell forsøkte å stoppe denne boken fra å bli publisert, men forsøket mislykkes. Hennes sønn Brandon Lee, som var skuespiller som sin far, døde i en skyteulykke under innspillingen av filmen The Crow den 31. mars 1993, nesten tjue år etter sin fars død. 

Cadwell har fortsatt å fremme Bruce Lees kampsport Jeet Kune Do. Hun pensjonerte seg i 2001, og hennes datter Shannon (som da har ansvaret for Lee-familiens eiendom), sammen med sønnens svigersønn Ian Keasler, drev Bruce Lee Foundation, en non-profit organisasjon dedikert til undervisning av Bruce Lees filosofi når det gjaldt kampsport og hans diktning om filosofi. 

Linda skrev i 1975 boken *Bruce Lee: The Man Only I Knew* (ISBN 0-446-89407-9), som spillefilmen Dragon: The Bruce Lee Story var basert på og som kom ut i 1993. Hun ble portrettert av skuespillerinnen Lauren Holly i filmversjonen av Dragon. Lee skrev også boken The Bruce Lee Story (ISBN 0897501217) som ble publisert i 1989.

## Referanser


## Eksterne lenker
* 
*
Giovanni Battista Bassani

**Giovanni Battista Bassani** (ca. 1647–1716) var en italiensk fiolinist og komponist.

## Liv og virke
Bassani ble utdannet i Venezia, sannsynligvis var han elev av Giovanni Legrenzi og Daniele da Castrovillari (1617-1659–74). Fiolinundervisning fikk han hos Giovanni Battista Vitali.

Bassani var et ansett medlem av *[[Accademia Filarmonica di Bologna]]* fra 1677, og ble deres *principe* i 1682.

Fra 1685 var han kapellmester ved Academia i Ferrara, og fra 1688 organist og kapellmester ved byens katedral. I 1712 fikk han ble han kapellmester ved Santa Maria Maggiore in Bergamo, en stilling han hadde til sin død.

Bassani arbeidet mye med å videreutvikle fiolinbuen. Inntil hans tid hadde den en konveks form, men hans strakk den ut og buen hans hadde en innretning ved frosken som han kunne bruke til å stramme eller slakke spenningen med. 

Bassani skrev en mengde verk i mange former, blant annet 13 operaer og 13 oratorier, av disse er åtte tapt. Eller skrev han kirkemusikk for forskjellige besetninger, blant annet *Acrona Missale* en samling messer og motetter (1700 Amsterdam). En eksemplar av disse befant seg i boet til Johann Sebastian Bach.

### Instrumentalmusikk
*op. 1 Triosonater (12) *Balletti, Correnti, Gighe, e Sarabande à Violino e Violone, overo Spinetta, con il Secondo Violino à beneplacito* (1677)
*op. 5 *[[Sinfonia|Sinfonie]] a due, e tre Instromenti, con il Basso continuo per l'Organo* (1683)

### Kantater
*op. 2 *Cantate Amorose Musicali à voce sola, opera seconda* (Bologna 1680)

### Oratorier

*L'Esaltazione di S Croce, 1675 
*L'Epulone, 1675 
*La tromba della divina misericordia, 1676
*L'amore ingeniero, 1678 
*Il mistico Roveto, 1681 
*Il Davide punito overo La pestilente strage d'Israele, 1686 
*Il Giona (Ambrosini), 1689
*Mosè risorto dalle acque, 1694
*Il conte di Bacheville, 1696 
*Susanna, 1697 
*Gl'impegni del divino amore nel transito della Beata Caterina Vegri detta di Bologna, 1703 
*Il trionfo della Fede, 1704 
*La morte delusa, 1703; sammen med G.B. Brevi, G.A. Perti, G. Bononcini, A. Scarlatti


### Operaer

**L'amorosa preda di Paride*, dramma per musica i 3 akter (1683 Bologna) 
**Falaride tiranno d'Agrigento*, (Adriano Morselli), dramma per musica i 3 akter (1683 Venedig) 
**L'Alarico, rè de' Goti*, (B. Bonacossi), dramma per musica i 3 akter (1685 Ferrara) 
**Vitige*, dramma per musica i 3 akter (1686 Ferrara) 
**Agrippina in Baia*, 1687 
**Gli amori alla moda*, Scherzo melodrammatico i 3 Akter (1688 Ferrara) 
**Il trionfo di Venere in Ida*, Melodramma (Ferara 1688) 
**La Ginevra, infanta di Scozia*, dramma per musica i 3 akter (1690 Ferrara) 
**Le vicende di coceio Nerva*, dramma per musica i 3 akter (1691 Ferrara) 
**Gli amori tra gl'odii o sia Il Ramiro in Norvegia*, dramma per musica i 3 akter (1693 Verona)
**Roderico*, Ferrara, 1696 
**L'Alarico*, 1709 
**Armida al campo*, Ferrara, 1711


## Referanser


## Eksterne lenker
* 
* Kortbiografi, bach-cantatas.com
* 
* Sceneverk
* Gerard Lesne synger Salve Regina fra op.12
Oberschöna

**Oberschöna** er en landkommune (*Gemeinde*) i Erzgebirge i Landkreis Mittelsachsen i Direktionsbezirk Chemnitz i Fristaten Sachsen. Kommunen grenser mot Striegistal og Großschirma i nord, Freiberg i nordøst, Weißenborn og Lichtenberg i øst, Großhartmannsdorf i sør og Oederan, Frankenstein og Hainichen i vest.

I sin nåværende form ble kommunen opprettet den 1. januar 1997 gjennom innlemmelsen av kommunen Bräunsdorf-Langhennersdorf. Oberschöna har 3&nbsp;604 innbyggere (31. desember 2009). 

Oberschöna var en kommune i Kreis Freiberg fra 1952 til 1990. Fra 1990 frem til 1. august 1994 var den innlemmet i Landkreis Freiberg, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.

## Bilder

File:Kleinschirma-Kirche.jpg|Kleinschirma kirke
File:NikolaikircheLanghennersdorf.jpg|Nikolaikirken i Langhennersdorf
File:Kleinschirmalandhotel.jpg|Kleinschirma landhotell
File:Wegefarthviadukt.jpg|Wegefarthviadukten

## Referanser


## Eksterne lenker
*
Drottningtorget

**Drottningtorget** er et torg utenfor Centralstationen i bydelen Nordstaden i Göteborg, som har fått navnet etter *Drottningporten*, en av byens byporter, som lå her. 

## Historie
Torget er oppkalt etter *Drottningsporten*, som er en gate mellom Johannes REw og Carolus Rex,  ved det nåværende hotellet Hotel Eggers. Drottningporten (1699) ble bygget i forbindelse med fattighuset som ble trukket mot Gøteborg. Fra begynnelsen ble porten bygget på 1640-tallet i tre, men så ble den revet og ombygd i 1669. 

## Referanser


## Eksterne lenker
* Eniro.se: Utsikt over Drottningtorget
* Resecentrum Göteborg
Rolf Nordgren

**Rolf Harry Nordgren** (født 8. august 1946 i Gävle) er en svensk tidligere skihopper som representerte Bollnäs GoIF.

Han deltok i den tysk-østerrikske hoppuka fra 1970 til 1976. med 38.-plass i 1973/74 som beste sammenlagtplassering. Hans beste plassering i enkeltrenn i Hoppuka var 13.-plass i Garmisch-Partenkirchen 1. januar 1974.

I OL i Sapporo i 1972 ble han nummer 11 i både stor- og normalbakken. I VM i Falun i 1974 ble han nummer 13 i normalbakken og nummer 19 i storbakken. Han ble nummer 48 (av 51 deltakere) i VM i skiflyging i Oberstdorf i 1973.

Rolf Nordgren ble svensk mester fire ganger – i 1972 og 1973 (til og med 1973 ble det bare konkurrert i én bakke), i normalbakke i 1974 og i stor bakke i 1975. Han ble nummer 3 i hopprennet i Svenska Skidspelen i Falun i 1971.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Rolf Nordgren  (besøkt 26. februar 2011)
* Svenska Skidförbundet: Backe/nordisk kombination (svenske mestere, besøkt 26. februar 2011)
* Svenska Skidspelen: Pristagare i Svenska Skidspelen 
* Sveriges Olympiska Komitté: Rolf Nordgren (besøkt 27. februar 2011)

## Eksterne lenker
*
Novo mesto

**Novo mesto** er en by i den statistiske regionen Jugovzhodna Slovenija i den historiske regionen Dolenjska i Slovenia.  
## Geografi
Byen ligger ved elva Krka og har om lag 36&nbsp;000 innbyggere. Byen regnes som regionens økonomiske og kulturelle sentrum. I 2006 ble Novo mesto sete for et katolsk bispedømme. 

## Historie

Novo mesto, som betyr «ny by», ble grunnlagt som *Rudolfswert* (slovensk Rudolfovo) 7. april 1365, oppkalt etter grunnleggeren erkehertug Rudolf IV av Østerrike. Området der byen ligger har vært bosatt siden førhistorisk tid. 

Etter første verdenskrig, da Østerrike-Ungarn ble oppløst, ble byen offisielt kalt *Novo mesto*. På tysk ble byen også kalt *Neustadtl*. Under andre verdenskrig gikk byen frem og tilbake mellom Tyskland og Italia, før tyskerne til slutt tok kontroll over byen. 

I 1958 ble motorveien mellom Ljubljana og Zagreb i Kroatia ferdigstilt. I dag er denne veien en del av Europavei 70. Dette førte til at Novo mesto fikk bedre tilknytning til resten av Slovenia og Jugoslavia, og ble gradvis et viktig regionsenter.

## Referanser
Skihopping under Vinter-OL 1924

**Skihopping** under Vinter-OL 1924 ble holdt i Chamonix, Frankrike mandag den 4. februar 1924.

Rennet var også tellende i kombinert.

Den riktige bronsemedaljevinneren, Anders Haugen fra USA, ble først anerkjent 50 år seinere. Opprinnelig ble Thorleif Haug tildelt tredjeplassen, men det var gjort en regnefeil. Da dette ble oppdaget i 1974, ble medaljen tildelt Haugen.

## Medaljevinnere

## Resultater
Konkurransen fant sted i Le Mont med et K-punkt på 71 meter. Vinneren av konkurransen var Jacob Tullin Thams, som også vant en sølvmedalje i seiling ved Sommer-OL 1936. Han er en av svært få som utøvere som har vunnet medaljer både under vinter- og sommer-OL.

Tre dommere ga hver sin poengsum, hvor både stilpoeng og lengdepoeng inngikk, for begge omgangene. Gjennomsnittet av de tre dommernes poeng var den tellende poengsummen per omgang. Man regnet så ut gjennomsnittet av dommerpoengene for begge omgangene, slik at man fikk den endelige poengsummen.

**Dommere:** 
* 1 – 
* 2 – 
* 3 – 

;Fotnoter

## Deltagende nasjoner
I alt 27 skihoppere fra ni nasjoner konkurrerte under Chamonix lekene:

## Referanser


## Eksterne lenker
* Resultater fra IOKs database på olympics.com
* Jeux de la VIIIeme Olympiade Paris 1924 : Rapport Officiel du Comité Olympique Français – Offisiell olympisk rapport
* Reultater, Skihopping Chamonix 1924 på sports-reference.com 
* 1924 Winter Olympics – Large Hill, Individual, Men på olympedia.org
*  (polsk)
Limbé

**Limbé** (kreol: *Lenbe*) er en by i departementet Nord i Haiti. Limbé ligger 25 km fra provinshovedstaden Cap-Haïtien. Byen hadde i 2012 en beregnet folkemengde på , med  i kommunen med samme navn.

Limbé ligger ved elven Limbé. Selv om avskogingen i resten av landet er høy, er dalen langs denne elven fortsatt veldig grønn. 

I byen ligger sykehuset Bon Samaritaine (Den barmhjertige samaritan) hvor det er gjort mye forskning på malaria. Videre ligger museet Musée de Guahaba her, kjent for tainokunst.


Fil:Limbe_river_from_Camp_coq_-_Haiti.JPG|Limbéelven 
Fil:Limbe Jan 1997 (2).jpg|Le Musée de Guahaba


## Referanser
Yuncheng (Yunfu)

**Yuncheng** (kinesisk: 云城区; pinyin: *Yúnchéng Qū*) er et bydistrikt i byprefekturet Yunfu i provinsen Guangdong i Folkerepublikken Kina. 

Yuncheng har et areal på 762&nbsp;km² og hadde i 2003 et folketall på &nbsp;innbyggere.

## Eksterne lenker
* Infoside
Host- og hostess-klubber

**Host- og hostess-klubber** er et alminnelig fenomen i Japan, Øst-Asia og i andre områder med større østasiatiske befolkninger. 

De har primært kvinnelige ansatte som søker å behage menn ved å servere dem drinker og holde imøtekommende konversasjoner. 

De nyere *host clubs* er lignende foretak hvor primært menn underholder kvinner på samme måte. Host og hostess clubs anses som værende del av det japanske begrep *mizu shōbai* (vannhandel), en eufemisme for Japans nattelivsindustri. 

## Eksterne lenker
* Inside Tokyo's hostess clubs på news.bbc.co.uk
Josef Matouš

**Josef Matouš** (født 6. januar 1942 i Poděbrady, død 20. november 1999) var en tsjekkisk skihopper som konkurrerte for Tsjekkoslovakia.

Han deltok i den tysk-østerrikske hoppuka fra 1962 til 1974, med 9.-plass i 1965/66 og 10.-plass i 1962/63 som beste sammenlagtplasseringer. Hans beste plassering i enkeltrenn i Hoppuka var 3.-plass i Oberstdorf 29. desember 1968 og samme sted 28. desember 1969.

I OL i Innsbruck i 1964 ble han nummer 4 i normalbakken i Seefeld og nummer 22 i storbakken. Han var med i VM i 1966 og 1970, med 12.-plass i normalbakken i Oslo i 1966 som beste plassering.

Matouš vant skiflygingsuka i Oberstdorf i 1970.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Josef Matouš  (besøkt 26. februar 2011)
* Skifliegen-Oberstdorf.com: Sieger und Rekorde (besøkt 26. februar 2011)

## Eksterne lenker
*
Triptykon (album)

***Triptykon*** er et musikkalbum med Jan Garbarek, Arild Andersen og Edward Vesala, utgitt i 1973. Det ble innspilt 8. november 1972 i Arne Bendiksen Studio i Oslo under teknisk ledelse av Jan Erik Kongshaug.

## Sporliste
Alle spor er komponert av Garbarek/Andersen/Vesala hvis ikke annet er angitt.

# «Rim»
# «Selje»
# «J.E.V.»
# «Sang»
# «Triptykon»
# «Etu Hei!» (Garbarek/Vesala)
# «Bruremarsj» (Gammel norsk folkemelodi)

## Musikere
* Jan Garbarek – sopransaksofon, tenorsaksofon, fløyte, barytonsaksofon
* Arild Andersen – bass
* Edward Vesala – rytmeinstrumenter

## Eksterne lenker
*
Berdalstil

**Berdalstilen** er en norrøn kunst- og kunsthåndverksstil fra begynnelsen av vikingtiden på 800-tallet. Denne stilen var samtidig med osebergstilen, og enkelte forskere betrakter den også som vesentlig identisk med denne. 

Ved utgravninger i Berdal i vestlige Norge ble det avdekket et stort forråd av metallarbeider, blant annet skålformede draktspenner i sølv, og som i sine dekorasjoner avvek fra funnene i Vendal. De senere funnene i Osebergskipet ved Tønsberg fant man i den rike treskuren tilsvarende dekorasjoner i samme eller lignende stil. Det er av den grunn ikke alle forskere som vil karakteriserer berdalstilen som en egen stil, men har underordnet den osebergstilen.

I den grad berdalstilen kan oppfattes som en egen stil var den mest utbredt i den vestlige delen av Norden. Det er dog funnet gjenstander med utsmykninger i Birka i Sverige. Et hovedproduksjon for denne typen draktspenner kan ha vært Ribe i Danmark. Berdalstilen kan bli karakterisert av langstrakte og buttede dyrefigurer med trekantede poter. Bilder er i motsetning til senere norrøne stilperioder utført med en viss naturalisme.

Berdalstilen var sammen med osebergstilen, eller underordnet denne, en av de første betydelig stilene i norrøn kunst. De påfølgende var borre-, jelling-, mammen-, ringerike- og urnesstil.

## Referanser
KV15

**Gravstedet KV15** som befinner seg i hoveddalen i Kongenes dal nær dagens Luxor i Egypt, ble brukt til begravelsen av faraoen Seti II fra det 19. dynastiet. I dag er sarkofagen forsvunnet og en ukjent mumie befinner seg i gravstedet.

## Litteratur
*Reeves, N & Wilkinson, R.H. The Complete Valley of the Kings, 1996, Thames and Hudson, London.
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* Theben kartprosjekt: KV15 - Innbefatter beskrivelse, bilder og plantegninger over gravstedet (engelsk)
Lupus vulgaris

**Lupus vulgaris** (også kjent som «Tuberculosis luposa») er smertefulle tuberkuløse lesjoner i huden med noduler (hevelser, misdannelser), som regel i ansiktet rundt nese, øyelokk, lepper, kinn og ører. Lesjonene kan over tid, hvis ubehandlet, lede til alvorlige hudsår. På 1800-tallet begynte man etter hvert å forstå denne sykdommens kroniske og progressive natur. Sykdommen kunne herje i kroppen ti - tyve år eller lengre og var resistent mot all behandling inntil gjennombruddet kom ved Niels Ryberg Finsen, som tok i bruk en form for "konsentrert lysstråling" nå kjent som lysterapi. Finsen fikk Nobelprisen i fysiologi eller medisin i 1903 for sin forskning på behandling med ultrafiolett lys.

Betegnelsen «lupus» (ulv), kan føres tilbake til 1200-tallet. Likevel var det ikke før midt på 1800-tallet at to spesifikke hudlidelser ble klassifisert som Lupus erythematosus og Lupus vulgaris. Betegnelsen «lupus» *kan* hentyde til sykdommens brutale voldsomhet.  

## See også
* Miliærtuberkulose

## Referanser


## Eksterne lenker
* Folkehelseinstituttet om tuberkulose
Miliærtuberkulose

**Miliærtuberkulose** (ikke *militærtuberkulose*) (*Tuberculosis militaris*)

Miliærtuberkulose betegner en form for tuberkulose hvor mange av legemets organer er angrepet samtidig. Det er en akutt massespredning av tuberkelbakterier gjennom lymfe- og blodkar som fører til stor spredning av små tuberkler i flere organer.  Uten behandling vil sykdommen få et dødelig forløp. Symptomene avhenger av hvilke organer det er blitt angrepet.

## Referanser


## Se også
* Lupus vulgaris
* Thomas Wolfe
Lisa Demetz

**Lisa Demetz** (født 1989) er en italiensk skihopper som representerer CS Esercito.

Hun debuterte internasjonalt med 11.-plass i Park City 23. juli 2004. I kontinentalcupen er hennes beste plassering 1.-plass i Toblach 21. januar 2009.

Hun ble juniorverdensmester i Tarvisio i 2007.

Under VM på ski 2011 i Holmenkollen kom hun på 13.-plass i normalbakke. Daniela Iraschko vant dette rennet, foran Elena Runggaldier og Coline Mattel.

## Kontinentalcupseiere vinter 2004-2011 (tilsvarende verdenscup)

## Referanser


## Eksterne lenker
*
Anton Chr Houens plass

**«Anton Chr Houens plass»** er en minnelund i Arendal over falne i andre verdenskrig. 

Parken ligger bak Trefoldighetskirken, og var tidligere stedet hvor de to første kirkene i Arendal sto (fra 1670 til ca 1890) og byens kirkegård. Den andre kirken ble revet etter at dagens kirke ble ferdigstilt i 1888, og kirkegården ble flyttet til Arendal kirkegård i 1814.

I minnelunden står statuen «Meditasjon» av Trygve Dammen, og på sokkelen sto opprinnelig inskripsjonen: «TIL MINNE 1940 – 1945». Statuen ble oppført i 1955. I 2015 ble det etter en innsamlingsaksjon satt opp fire nye sokler, to på hver side av statuen, med tavler med navn og stilling på de falne i Arendal. Inskripsjonen ble da på sokkelen til statuen endret til «TIL MINNE 1939 – 1945»

Minnelunden er oppkalt etter arendalitten Anton Christian Houen (1823 – 1894), som skjenket penger til nytt orgel i dagens kirke ved innvielsen, samt maleriet «Kongenes tilbedelse» fra 1600-tallet, som henger i kirken.

## Eksterne lenker
* Kulturminneløypa – Anton Chr Houens plass
Isoniazid

**Isoniazid** er et legemiddel som blir benyttet i behandling av tuberkulose, og er ett av de to viktigste legemiddel i behandling av tuberkulose sammen med rifampicin. Resistens mot disse to midlene blir definert som *multiresistent tuberkulose*. Isoniazid er en del av Verdens helseorganisasjons liste over essensielle legemiddel.
Åse Tonight

***Åse Tonight*** er en norsk komiserie av og med Pernille Sørensen som ble sendt på NRK1 i 2011. Serien handler om 34-årige Åse som bor hjemme hos far. Hun jobber i en butikk som trykker spesialkort til bryllup, dåp og andre av livets høydepunkter. Åse er forelsket i sjefen (Kyrre Haugen Sydnes), mens kollegaen (Trond Fausa Aurvåg) er forelsket i henne. Hun har en livlig fantasi og drømmer seg stadig inn i en verden er hun er programleder for sitt eget talkshow.

Premieren ble sett av 770 000.

## Episodene

## Referanser


## Eksterne lenker
*
Paul Le Guen

**Paul Le Guen** (fransk uttale: [pɔl lə ɡwɛn); født 1. mars 1964 i Pencran, Finistère) er en fransk fotballtrener og tidligere fotballspiller.
Le Guen har hatt en suksessfull trenerkarriere i Frankrike, spesielt førte han  til tre seriemesterskap på rad. Han har også trent  og hadde en kort, mislykket periode hos  i Skottland. I løpet av sin spillerkarriere nøt han vellykkede opphold med  og  og spilte 17 landskamper for det . Le Guen er fransk ekspertkommentator på FIFA 08.

## Referanser


## Eksterne lenker
* 
*  Paul Le Guen – Fédération Française de Football
Minnelund

**Minnelund** er en park eller et spesifikt område på en gravlund hvor det er en eller flere anonyme graver, eller kun et sted for å minnes en eller flere avdøde personer. 

«Anton Chr Houens plass» er en for eksempel en minnelund i Arendal til minne over falne fra andre verdenskrig, hvor det ikke er begravet personer, mens Alfaset gravlund m/kapell har minnelunden «Alfasetparken». Mange gravlunder i Norge har minnelunder over falne fra andre verdenskrig, og i kystkommuner har man ofte minnelunder over personer som har omkommet på havet. Ved større ulykker opprettes det også av og til minnelunder for de omkomne.

De fleste kommuner i Norge har anonyme minnelunder på gravlunder hvor en kan få satt ned urne anonymt. Det finnes også navnede minnelunder, som er en mellomting av en ordinær grav med gravminne og en anonym grav. Man får da navnet gravert på et felles gravminne.

## Bilder

Fil:Østre Aker minnelund.jpg|Informasjonsplate ved Østre Aker minnelund
Fil:Alfaset minnelund.jpg|Alfaset minnelund
Fil:Nybergsund-SF 9.jpg|Minnelund i Nybergsund med bauta til minne om den tyske bombinga av Nybergsund
Fil:Soviet Cemetery Pankow 2009 SE.jpg|Russiske minnelunden Schönholzer Heide


## Referanser
Guy Hendrix Dyas

**Guy Hendrix Dyas** (født 20. august 1968) er en britisk produksjonsdesigner og spesialeffektmaker.

Dyas har en mastergrad fra Royal College of Art i London, og en bachelorgrad fra Chelsea School of Art and Design. Han begynte som industridesigner for Sony i Tokyo, før han gikk til Industrial Light and Magic der han jobbet med spesialeffekter og konseptillustrasjoner. 

Dyas første jobb som produksjonsdesigner var på X-Men 2 (2003).

Han vant en BAFTA for beste produksjonsdesign for Inception (2010). Han ble også nominert til Oscar for beste scenografi for *[[Passengers]]* under den 89. Oscar-utdelingen.

## Referanser


## Eksterne lenker
* 
*
Larry Dias

**Larry Dias** er en amerikansk filmdekoratør.

Dias er født i Hanford i California, der foreldrene driver med meieridrift.

Dias her jobbet som filmscenograf siden 1993, og har blant annet jobbet på Harald Zwart sin *[[One Night At McCool's]]* (2001).

Han ble belønnet med en BAFTA for *[[Inception]]* (2010).

## Referanser


## Eksterne lenker
*